### Resumé

[adresse] fik i forbindelse med Byrådets behandling af sag 31, den 26. februar 2025 tilsagn om en kommunegaranti på samlet 5.178.346 kr., herunder til finansiering af projekt "Ledning under banen fra [adresse] til [adresse] ved "Fabers Stue" til ca. 4,0 mio. kr. På grund af blandt andet skærpede krav fra BaneDanmark, viser nye beregninger, at projektet bliver 2,5 mio. kr. dyrere end oprindeligt estimeret. [adresse] ønsker derfor tilsagn om en kommunegaranti på 2,5 mio. kr.

### Sagsfremstilling

[adresse] fik i forbindelse med Byrådets behandling af sag 31, den 26. februar 2025 tilsagn om en kommunegaranti på samlet 5.178.346 kr., herunder til finansiering af projekt "Ledning under banen fra [adresse] til [adresse] ved "Fabers Stue" til ca. 4,0 mio. kr.

Efterfølgende har BaneDanmark skærpet kravene rigtig meget til udførelse af underføringen under banen på grund af en episode på [adresse], hvor der skete noget uhensigtsmæssigt  ved en underboring. BaneDanmark umiddelbare krav er nu, at det er en såkaldt mikrotunnelering der skal anvendes og denne udførelsesform er væsentlig dyrere end den almindelige gennempresning.

På grund af blandt andet de skærpede krav fra BaneDanmark, viser nye beregninger at projektet bliver 2,5 mio. kr. dyrere end oprindeligt estimeret. [adresse] ønsker derfor tilsagn om en kommunegaranti på 2,5 mio. kr.

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsen §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelt garantistillelse,

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af Jelling Varmeværk, vurderes det på baggrund heraf, at Jelling Varmeværk betaler en årlig garantiprovision på 0,55% af den til enhver tid værende restgæld.

### Sagens videre forløb

Sagen skal efterfølgende behandles i Byrådet

### Historik

#### Kommunaldirektøren indstiller , den 18. august 2025, punkt 187:

at der gives tilsagn om en kommunegaranti på 2,5 mio. kr. og

at der opkræves en årlig garantiprovision på 0,55% af den til enhver tid værende restgæld

#### Beslutning fra Økonomiudvalget, den 18. august 2025, punkt 187:

Anbefales.

### Beslutning

Godkendt.

Fraværende: Einer Schou, i stedet mødte Keld Clausen.

Fraværende: Majken Clausen.